ועדת הכלכלה, כנסת 20, פרוטוקול מספר 635, 2017-12-11 13:30

איתן כבל: צהריים טובים.

איתן כבל: אני פותח את ישיבת ועדת הכלכלה.

איתן כבל: על סדר-היום: חברת נת"ע ממשיכה לקדם את תוואי הקו הסגול של הרכבת הקלה ההרסני לרמת גן וזאת למרות קיומה של חלופה טובה יותר, של חברת הכנסת שולי מועלם ושל חבר הכנסת אכרם חסון.

איתן כבל: חבר הכנסת דב חנין, הצעה לסדר.

דב חנין: תודה לך אדוני היושב ראש.

דב חנין: אני יודע, אדוני היושב ראש, שההצעה הזאת הגיעה אלינו לוועדה מנשיאות הכנסת כהצעה לדיון מהיר, אבל אני לא משוכנע שחברי הכנסת שיזמו את הדיון ואולי גם הנשיאות, היו ערים לכך שבדיוק הסוגיה הזאת נמצאת היום על שולחנו של בית המשפט.

דב חנין: אני חושב שיש טעם לפגם שאנחנו בכנסת ננהל דיון מקביל לדיון שמתנהל בבית משפט.

דב חנין: אם הסוגיות האלה של הוויכוח בין עיריית רמת-גן לבין נת"ע נמצאות בבית המשפט, ראוי שאנחנו ככנסת לא ניכנס לזה.

דב חנין: יש לנו, כמובן, נושאים עקרוניים שאפשר לדון בהם ונושאים אחרים, אבל לא הסוגיות הנקודתיות שבית משפט עוסק בהן.

דב חנין: אני חושב שהדבר הזה יש בו ברמה העקרונית טעם מאוד גדול לפגם.

דב חנין: אנחנו יכולים אולי לפנות לבית המשפט ולבקש ממנו לנהל את ההליך הזה במהירות המרבית, למצות את ההליך, לשמוע את כל הצדדים ולקבל החלטות, אבל זה לא יהיה ראוי שבזמן שבית המשפט יושב אנחנו עושים דיון מקביל כאילו שאנחנו מתחרים בבית המשפט.

איתן כבל: חבר הכנסת דב חנין, חברי המוערך באמת ואלה לא מילים מהפה ולחוץ.

איתן כבל: שוחחת איתי הבוקר כשהייתי בדרכי בפקק.

איתן כבל: הקשבתי לך ברוב קשב.

איתן כבל: הנחתי שתבוא לכאן וגם תעלה את העניין.

איתן כבל: אני אגיד לך למה אני בכל זאת אקיים את הדיון.

איתן כבל: גם אם הדיון מתקיים בבית משפט עליון, בית המשפט העליון ישמח אם נוציא לו את הערמונים מהאש.

איתן כבל: זאת קודה אחת נקודה שנייה.

איתן כבל: אני אומר לנו, לי ולך, שאנחנו גם מרבים בעתירות וגם עוסקים בעתירות של אחרים.

איתן כבל: רק בחודשים האחרונים עסקנו באיזה שניים שלושה נושאים שמונחים לפתחו, מרשות השידור ותאגיד השידור הציבורי ועד נושאים כאלה ואחרים שמונחים לפתחו.

איתן כבל: אנחנו לא באים במקום.

איתן כבל: דרך אגב, בכמה מהדיונים גם הצלחנו לתת מענה שגם יכול לסייע לבית המשפט.

איתן כבל: אנחנו לא מחליפים את בית המשפט.

איתן כבל: אני מניח שבכל מקרה אחד הצדדים אולי לא יצא מרוצה מהדיון הזה והוא בטח ירצה להמשיך בהליך המשפטי.

איתן כבל: בכל זאת אני בטוח, בית המשפט נדרש לקרוא פרוטוקולים של ועדת הכלכלה ואנחנו כיכבנו בטוב בבג"צ הגז ואם זה בבג"צ של משרד האנרגיה של רשות החשמל ובעוד בג"צים כאלה ואחרים.

איתן כבל: כמובן, אנחנו לא מחליפים את הכלי הזה, אבל אני חושב שכן אפשר לנסות אולי לגשר על פערים אם בכלל.

איתן כבל: יכול להיות שלא נצליח לעשות את זה.

איתן כבל: ברשותכם, חבר הכנסת יואב קיש, בבקשה.

איתן כבל: חברים, בקצרה.

איתן כבל: העניין ברור.

יואב קיש: אני באמת לא הולך להתעכב, כולם מכירים את העניין.

יואב קיש: דבר אחד מפריע לי.

יואב קיש: יש את חוות הדעת שנעשה על-ידי עיריית רמת גן.

יואב קיש: נדמה לי שהיועץ נבחר על-ידי משרד התחבורה.

יואב קיש: בצורה הכי ברורה, יש פה פתרון על השולחן.

יואב קיש: ברור שהוא לא מושלם מבחינת כל העבודה שהוא צריך לעשות אבל ברמה העקרונית ובחישוב הראשוני של לוחות זמנים ותקציב.

יואב קיש: אדוני היושב ראש, זה הנושא שהייתי רוצה שיתייחסו אליו.

יואב קיש: הייתי רוצה לשמוע את נת"ע מתייחסת תכלס וללא דיבורים באוויר.

יואב קיש: בסופו של דבר, לפי ההצעה הזאת לוחות הזמנים לא ייפגעו.

יואב קיש: אם הם לא מאמינים לזה אז למה?

יואב קיש: אותו דבר לגבי תקציב.

יואב קיש: בואו נעשה דיון ענייני.

יואב קיש: נשמע את נת"ע למה הם חושבים שחוות הדעת הזאת לא רלוונטית?

יואב קיש: אם היא רלוונטית, קדימה הפועל או קדימה מכבי.

יואב קיש: אם היא לא רלוונטית אנא תסבירו ונשמע אחת ולתמיד למה אתם מתנגדים.

יוסי יונה: הערה לסדר.

יוסי יונה: מכיוון שעולה כאן שהדיון ברור, אולי נתחיל דווקא - - -

איתן כבל: לא.

איתן כבל: חבר הכנסת יוסי יונה אתה יודע שעבדתי קשה כדי להיות יושב ראש.

איתן כבל: עזבו את סדרי הדיון.

איתן כבל: אנשים הגיעו לכאן.

איתן כבל: גם אני רוצה לקצר הליכים אבל אנשים הגיעו לכאן מרחוק ורוצים להשמיע את דבריהם.

איתן כבל: חברת הכנסת שולי מועלם-רפאלי, בבקשה.

שולי מועלם-רפאלי: אני חושבת שהדיון הזה, אדוני, הוא באיזון שעדיין לא נמצא, בין פרויקט לאומי – אין ספק שהרכבת הקלה והקו הסגולה בתוכה הוא פרויקט לאומי - לבין הפגיעה שאנחנו כבר רואים שתפגע באלפי תושבי רמת-גן ובשכונות בתוך העיר, מול המציאות שיש אפשרות להימנע ולצמצם את הפגיעה הזאת.

שולי מועלם-רפאלי: אני חושבת שהדיון הזה הוא המשכו של תהליך שכבר התקיים, אדוני, בין נת"ע לבין עיריית רמת-גן.

שולי מועלם-רפאלי: הרי זה כולנו יודעים.

שולי מועלם-רפאלי: כל מי שפה כבר היה בסיפור הזה.

שולי מועלם-רפאלי: חלק כי הוא גר שם, חלק כי הוא מנסה לעזור.

שולי מועלם-רפאלי: יש דיון, התבקשו חלופות שימנעו את הפגיעה הקשה עם מינימום פגיעה בהיותה של הרכבת הקלה פרויקט לאומי.

שולי מועלם-רפאלי: איכשהו נת"ע ממשיכה בדהירה שלה מבלי לקחת בחשבון את האפשרות לחלופה טובה יותר.

שולי מועלם-רפאלי: יש חלופה טובה יותר.

שולי מועלם-רפאלי: בואו תעצרו ממש את הסוסים או את המכונות.

שולי מועלם-רפאלי: בואו נחליט עכשיו שאנחנו בונים את הרכבת הקלה, המטרה שלה כמו כל דבר טוב שקורה במדינת ישראל, שלאזרחי מדינת ישראל יהיה טוב יותר.

שולי מועלם-רפאלי: אם לאזרחי מדינת ישראל יהיה גרוע יותר, איזה הישג הבאנו בפרויקט הלאומי הזה?

שולי מועלם-רפאלי: אז הוא יהיה מעולה אבל הוא יעצור מאות כלפי רכב ביציאות הדרומיות של רמת-גן.

שולי מועלם-רפאלי: הוא יפריע לאחד מבתי הכנסת הגדולים ברמת-גן ומה שיהיה להם על הראש זאת רכבת שתיסע שם כל הזמן עם חדר שנאים ליד.

שולי מועלם-רפאלי: בטח בעוד 20 שנה נדע טוב יותר את ההשלכות של חדר שנאים בצמידות כזאת גדולה למקום הומה אדם.

שולי מועלם-רפאלי: אני חושבת, אדוני, שברור לחלוטין שיש הסכמה שצריך לדון על זה ולראות איך מאזנים נכון יותר בין הפרויקט הלאומי לבין הציבור שלמטרתו הוא נבנה ואיך מצמצמים למינימום את הפגיעה בציבור הזה.

עיסאווי פריג': איתן, היה דיון על זה?

איתן כבל: לא על הקו הסגול.

איתן כבל: חיברתי לפני שנה בין עיריית רמת-גן לבין נת"ע.

איתן כבל: הם ישבו ביניהם.

איתן כבל: התקיים אצלי במשרד ניסיון לגשר בין הצדדים.

איתן כבל: אם אנחנו פה אז כנראה לא הצלחנו.

עיסאווי פריג': אני שואל כי על פי המפה היפה אני רואה את לונדון ופריז.

עיסאווי פריג': זה חלום.

איתן כבל: ברשות

איתן כבל: כם, אני רוצה למקד את הדיון בדיוק כמו שחברי יוסי יונה הציע.

איתן כבל: דיברו איתי ראש עיריית רמת גן וחברים אחרים, אני רוצה למקד את זה.

איתן כבל: בעצם אני גם מפרשן את חבר דב חנין.

איתן כבל: מי שלא יודע, דב חנין הוא יושב ראש ועדת המשנה לתחבורה ציבורית שהוקמה על ידי כיושב ראש ועדת הכלכלה.

איתן כבל: אני רוצה למקד את זה.

איתן כבל: אין ספק שהכביש הוא כביש מאוד מרכזי.

איתן כבל: כביש שאני משתמש בו לפחות 4 פעמים בשבוע.

איתן כבל: הכביש הזה לא רק משרת את תושבי רמת-גן, שאף אחד לא יטעה.

איתן כבל: יש מעבר לקו של כביש גהה עוד עולם שלם.

איתן כבל: מעבר לרמת-גן יש עוד עולם שלם לצד שני מערבה, מזרחה, צפונה ודרומה.

איתן כבל: אני לא מסכם.

איתן כבל: יש לי כבר בראש את הכיוון.

ענת ברקו: אפילו להגיע לבית החולים לאוניברסיטה.

ענת ברקו: מה זה?

ענת ברקו: מטורף.

איתן כבל: אני לא גר שם ואף אחד מאיתנו לא יודע לתת את האמוציות של מי שגר שם.

איתן כבל: זה סוג אחר של התייחסות, אני מסכים.

איתן כבל: אבל זה עניין מקצועי פר אקסלנס.

איתן כבל: אני שם את האמוציות בצד.

איתן כבל: אני אומר את זה גם לנו.

איתן כבל: מי שהולך להוביל בקרוב 10 דיונים על התחבורה הציבורית בישראל, מה שפתח איתו חבר הכנסת יואב קיש.

איתן כבל: בסוף בסוף, אם זה גורם לעיכוב דרמטי בתהליך, גם קיש שפנה אלי בעניין וגר ברמת-גן לא יסכים לזה.

איתן כבל: או, אם המשמעות התקציבית תהיה כזאת שהמדינה תאמר לנו: חברות וחברים, אם כל הכבוד לכם, אתם לא היחידים שחיים פה באזור .

איתן כבל: במקום הזה שבו שתי הנקודות האלה - - - זה לא שעכשיו בבית משפט יימצא את המשהו הזה, יבוא מישהו עם איזה עניין גאוני.

איתן כבל: אנחנו נעשה זאת כך: אנחנו בוודאי לראש העיר רמת גן לדבר.

איתן כבל: נרשמו כאן חברים נוספים וחברי מועצה, חברי כנסת שירצו להתייחס ואנשי מקצוע.

איתן כבל: נא לא לחזור על הדברים.

איתן כבל: אדוני ראש העירייה, אתה היחיד מנציגי הציבור שאני מרשה לך להאריך קצת יותר.

עיסאווי פריג': שאלת הבהרה.

עיסאווי פריג': אנחנו היום ב-2017.

עיסאווי פריג': למה רק עכשיו מדברים?

איתן כבל: השאלה שלך מצוינת.

איילת נחמיאס ורבין: זה לא נכון.

איתן כבל: ראשון הדוברים ראש עיריית רמת גן.

איתן כבל: נורית קורן לא נמצאת, אז יעקב אשר.

איתן כבל: כל מי שירצה מהחברים לדבר, בוודאי שאאפשר לו.

<ישראל זינגר: תודה אדוני היושב ראש.

<ישראל זינגר: נמצאים פה חברי קואליציה ואופוזיציה תושבי העיר.

<ישראל זינגר: העניין המשפטי זה גם עניין אחר ואני לא אחזור על זה.

<ישראל זינגר: כמו כולם, אנחנו בעד תחבורה ציבורית.

<ישראל זינגר: הוכחנו את זה בשיתוף פעולה עם נת"ע בקו האדום.

<ישראל זינגר: כלומר, זה עניין עקרוני, אנחנו לא מתנגדים.

יעקב גיל: אתם רציתם שהקו האדום יהיה על פני הקרקע.

<ישראל זינגר: אני מבקש שלא יפריעו לי.

<ישראל זינגר: אני אתייחס לנקודות שלא הוזכרו כאן.

<ישראל זינגר: שר התחבורה כינס לפני כחצי שנה את אנשי נת"ע ואת אנשי רמת-גן.

<ישראל זינגר: הוא לא ידע וגם אנחנו לא ידענו אם אפשר לשקע.

<ישראל זינגר: הוא שאל את נת"ע: האם כשמשקעים את אותו קטע, האם זה יהיה יותר קל לתושבי רמת-גן?

<ישראל זינגר: יהודה בר-און לא היה שם, היה ניר מהל הקו והוא אמר שכן.

<ישראל זינגר: אז אמר השר את הדברים הבאים.

<ישראל זינגר: הוא פנה אלי ואמר שאם זה רק עניין של כסף, אתה תהיה מוכן להשתתף?

<ישראל זינגר: אמרתי שכן.

<ישראל זינגר: הוא דיבר על 40-50 מיליון אבל זה הסתובב בחדר ולא היה בדוק.

<ישראל זינגר: הוא טען טענה אחת שלדעתי היא היתה מוצדקת וכולנו הבנו ואכן יישרתי קו, שחלופה אחרת של שיקוע כפי שאנחנו חשבנו וחושבים גם כיום, לא תהיה במסגרת הקו הכחול, כלומר, לא תדרוש תכנון מחדש ושינוי בסטטוטוריקה.

<ישראל זינגר: בתנאי הזה, לאחר בדיקה שלנו – המדיניות הוא קבע אותה.

<ישראל זינגר: לא אחזור על מה שאדוני וחברי הכנסת יודעים וקיבלו את החומר.

<ישראל זינגר: אכן עמדנו בתנאי הזה.

איתן כבל: מה שאתם חושבים שעמדתם.

<ישראל זינגר: נכון.

<ישראל זינגר: אז הוא אמר שיהיה דיאלוג בינינו לבין נת"ע.

<ישראל זינגר: היה פעם בדרן עליו השלום שייקה אופיר.

<ישראל זינגר: שאלו אותו מה ההבדל בין מונולוג לבין דיאלוג?

<ישראל זינגר: הוא אמר: מונולוג זה אדם שמדבר אל עצמו ודיאלוג זה שני אנשים שמדברים אל עצמם.

<ישראל זינגר: זה מה שקורה בדיון עם נת"ע.

<ישראל זינגר: אני דבר אחד לא מבין.

<ישראל זינגר: נת"ע עובד אצל משרד התחבורה או משרד התחבורה אצל נת"ע?

<ישראל זינגר: בבג"צ קרה דבר חמור לא מעצם הבג"צ.

<ישראל זינגר: המדינה ייצגה את משרד התחבורה אז מאין נת"ע, שעובדת אצל משרד התחבורה ואמורה לקיים את המדיניות של משרד התחבורה- - -

<איתן טי: אני ממשרד התחבורה.

<איתן טי: אני רוצה להציג את עמדת השר.

איתן כבל: יקירי, אנחנו נודיע לשר שאתה נלחמת בכל הכוח.

<איתן טי: הוא תקף את השר - - -

איתן כבל: עזוב, שאלה יהיו ההתקפות על השר שלך.

איתן כבל: הוא נעלב אמנם על פחות מזה, אבל זה דיון אחר.

<ישראל זינגר: אבל אם לא הובנתי, בירכתי אותו, אולי זה לא מבין.

<ישראל זינגר: בג"צ חייב את נת"ע לדון.

<ישראל זינגר: הוא שאל אותם: האם יכול להיות שיש חלופה?

<ישראל זינגר: אולי יש משהו יותר טוב?

<ישראל זינגר: למה לא תבדקו?

<ישראל זינגר: הם לא ענו לא בכן ולא בלא והוא חייב אותם.

<ישראל זינגר: קודם כל, זה מה שקרה בבג"צ ולא לעניין המקצועי.

<ישראל זינגר: מאז התקיימה פגישה אחת בין אנשי המקצוע ואנחנו דרשנו יותר.

<ישראל זינגר: לכן אמרתי מה שאמרתי לגבי הדיאלוג.

<ישראל זינגר: בית המשפט יחליט האם זה נראה כביזיון של בית המשפט.

<ישראל זינגר: לעצם העניין, אני מבקש ממך אדוני ומחברי הכנסת חברי הוועדה שני דברים.

<ישראל זינגר: אולי לי זה לא ברור, מדוע נת"ע לא מיישמת את מדיניות שר התחבורה כפי שהוצגה?

<ישראל זינגר: שניים, האם היא גוף פטור ומי מפקח עליה?

<ישראל זינגר: אם כך, אז לדרוש ולבקש ממשרד התחבורה שיסביר ליהודה בר-און מי עובד אצל מי.

<ישראל זינגר: אני מבקש דקה להראות מצגת אותה יציג מנהל מחלקת התחבורה, איש המקצוע שלנו.

<קובי בר טוב: אני מהנדס תנועה במקצועי.

<קובי בר טוב: אנחנו נציג פה את התכנון של נת"ע ונציג את הבעיות שזה גורם ונציג את ההצעה שלנו.

<קובי בר טוב: (מציג מצגת) כמו שאפשר לראות, זה רחוב הירדן, זה אלוף שדה.

<קובי בר טוב: פה נמצא שיפוע של כלי רכב פרטיים.

<קובי בר טוב: ההצעה של נת"ע זה להעביר את הקו הסגול מצפון לשיפוע במפלס הכביש, כך שכל דקה וחצי תעבור רכבת ותחסום את התנועה ותמנע את התנועה שמגיעה מרחוב הירדן.

<קובי בר טוב: מעבר הרכבת בתדירות המוצעת מצריך ביטול של פניות לצומת כדי לאפשר העדפה לרכבת הקלה.

<קובי בר טוב: זה הביטול של הפנייה מכיוון כפר המכביה ומרמת חן ובעצם מנתק את כל דרום העיר חזרה לרחוב הירדן.

<קובי בר טוב: זאת התוצאה של העברת הרכבת במפלס אחד כי אנחנו רוצים לתת העדפה לרכבת.

<קובי בר טוב: העדפה לרכבת זה דבר מבורך, רק מה שיקרה בצומת, ברגע שהמכוניות לא יוכלו להיכנס לצומת ויהיה פקוק, הם יגרמו לזה, שהרכבת, שאנחנו רוצים לתת לה את העדפה המבורכת, היא בעצם תיחסם על-ידי הרכבים שיחסמו את הצמתים.

<קובי בר טוב: זאת אחת הטענות הקשות לפתרון התנועתי שנת"ע מציעה.

<קובי בר טוב: בצומת היותר מערבית, צומת רבין-אלוף שדה, נת"ע מציעה להעביר את הרכבת גם כן במפלס הכביש בתוואי הצהוב.

<קובי בר טוב: כתוצאה מכך לתת העדפה בצמתים.

<קובי בר טוב: היא מבטלת שתי פניות מרכזיות, הפנייה שמאלה מכיוון מערב לכיוון הרא"ה, כניסה ראשית לרמת-גן אחר הצהריים ומבטלת את הפנייה שמאלה מרמת חן לכיוון תל-אביב.

<קובי בר טוב: התוצאה של הביטול של הפניות האלה, זה בעצם להעביר את הרכבים האלה חזרה לצומת הירדן, כי רק שם יוכלו לעשות את התמרון הזה שמתבטא בצומת ולכן יגרום לתוספת תנועה בצומת הירדן.

<קובי בר טוב: עוד חשוב להגיד, שהפקקים שם בבוקר ובצהריים גורמים להפרעה קשה מאוד במחלף אלוף שדה.

<קובי בר טוב: התכנית של הקו הסגול של נת"ע לא ייצר שום פתרון למחלף אלוף שדה, כאשר זה אחד ממוקדי הבעיה העיקריים של הקו הסגול ושל המקום הזה.

<קובי בר טוב: היום אי-אפשר להגיע לבית החולים.

<קובי בר טוב: אמבולנס שצריך להגיע לבית החולים לא יכול להגיע.

<קובי בר טוב: ההצעה שלנו היא פשוטה.

<קובי בר טוב: ניסינו להיכנס לאותו קו כחול כדי שלא נצטרך להגיע להליך סטטוטורי נוסף.

<קובי בר טוב: הצענו במקום הזה שיפוע.

<קובי בר טוב: כמו שאפשר לראות, זאת הדמיה מקומית שלנו.

<קובי בר טוב: הרכבת עוברת מתחת לצומת ובעצם משאירה את כל התנועות בצומת כמו שהן היום.

<קובי בר טוב: היא עוברת באותו מקום כמו שאמרנו.

<קובי בר טוב: הנה החתך איך אמור להיות המקום הזה.

<קובי בר טוב: זה השיפוע של הרכב הפרטי וזה החתך המוצע שלנו של השיקוע של הרכבת רק בקטע הזה.

<קובי בר טוב: מדובר בשיפוע של 100 מטר.

<קובי בר טוב: הפתרון ברחוב רבין זה בעצם לגשר.

<קובי בר טוב: במקום לשנות את כל התנועה פה ולעשות את השיקוע שנת"ע מציעה לרכב הפרטי, אנחנו מציעים פה להעביר גשר שמתאים לטופוגרפיה.

<קובי בר טוב: כמו שאפשר לראות, הוא לא פוגע בבניינים סמוכים.

איתן כבל: הכול יהיה במסגרת התקציב?

<קובי בר טוב: הכול יהיה במסגרת הקו הכחול שלא נדרש הליך סטטוטורי.

<קובי בר טוב: ההערכה שלנו שמדובר בעשרות מיליוני שקלים תוספת שלהערכתי זה בטל בשישים.

יעקב אשר: מה זה הגשר הזה?

<קובי בר טוב: זה גשר שעובר מצד לצד ומשתמש בטופוגרפיה, פה גבוה ופה גבוה.

<קובי בר טוב: הוא בעצם קלאסי.

<קובי בר טוב: הוא מנצל את הטופוגרפיה במקום לעשות מעבר תת קרקעי לרכב אלא מעבר עילי.

<רמי פדלון: אני חבר מועצת עיר רמת גן.

<רמי פדלון: אני חושב שהפתרון שנת"ע מציעה בצומת הספציפית שלנו זה קצת פתרון של חלם.

<רמי פדלון: מי שיעבור היום בצומת הזאת יראה רכבים עומדים בצומת ולא מצליחים להיכנס לרחוב הירדן.

<רמי פדלון: מחר יהיה שם פס רכבת אז יעמדו על פס הרכבת.

<רמי פדלון: אז תהיה רכבת והרכבת לא תנוע.

<רמי פדלון: איפה השכל?

<רמי פדלון: איפה השכל הישר?

<רמי פדלון: אנחנו מגובים בנושא הזה גם על-ידי מומחים.

<רמי פדלון: זה לא שכרגע אני כאיש ציבור מציג דברים.

<רמי פדלון: לקחנו אנשי מקצוע שעשו עבודה, נתנו חוות דעת ונת"ע מתעלמים בכל דבר.

<רמי פדלון: הם משתמשים בדיוק בנימוק שאתה העלית, אדוני היושב ראש, דהיינו, זה יעלה הרבה יותר כסף וזה יעכב את לוח הזמנים – בהפחדות.

<רמי פדלון: אני ראיתי סימולציה שהם נתנו.

<רמי פדלון: ביקשנו לקבל את בסיס הנתונים כדי לבחון את הסימולציה כדי שנוכל לספר לאנשים שלא מבינים מה יש בסימולציה הזאת.

<רמי פדלון: בסיס הנתונים שם שגוי לחלוטין.

<רמי פדלון: מספר תושבי רמת גן הולך לגדול, הם לא התייחסו לזה בכלל.

<רמי פדלון: כל מיני פרמטרים ענייניים אמיתיים לא התייחסו אליהם כמו שצריך.

<רמי פדלון: יצרו סימולציה וכל מי שאינו מבין גדול ורואה את הסימולציה מתרשם כמה הפתרון של הרכבת לא משפיע על הצומת וזאת פשוט הטעיה.

<רמי פדלון: אני אישית אין לי אמון בחברת נת"ע.

<רמי פדלון: הייתי אצלך בפגישה, באנו בידיים נקיות לעשות עבודה משותפת יחד.

<רמי פדלון: הם נעולים על הפתרון שלהם.

<רמי פדלון: ניר אמר את זה בפגישה אצל השר.

<רמי פדלון: הם חוששים מתקדים בצמתים אחרים בתל-אביב, שזה ישפיע שם ולכן הם לא רוצים ללכת למתווה.

<רמי פדלון: אני חושב שהפתרון הנכון היה לקחת מומחה נוסף ניטראלי.

איתן כבל: אני אומר לנציגי המשטרה וגם לנת"ע.

איתן כבל: תראו, כביש מס' 1 החדש נסלל כדי לקצר לנו את הדרך, כך לפחות הבטיחו.

איתן כבל: אני רק יודע שהשקיעו נכון לרגע זה מעל 2 מיליארד כדי שנגיע עוד 20 דקות יותר מאוחר.

איתן כבל: שמענו דיונים בנושא ושם דובר אפילו על 35 דקות להגיע ירושלים.

איתן כבל: אני רוצה שתבינו מאיפה באה הסקפטיות וחוסר האמון שאנחנו מוצאים עצמנו, גם כבעלי החלטות שלא עוסקים בעניין וגם אחרים.

איתן כבל: אנשים שואלים: אם בעניין ההוא הבטיחו לנו – אני רוצה להזכיר לך שהיינו כבר לשתות קפה באחד התוואים התת-קרקעיים בתל-אביב.

איתן כבל: זה כבר לא יהיה.

איתן כבל: לגבי קביעת מועדים.

איתן כבל: זה שאנחנו אנשי המקצוע יודעים את התוצאה הטובה ביותר והיא הנכונה ביותר, מעלה שאלות.

איתן כבל: הם בעלי עניין, אינטרסנטיים.

איתן כבל: הם מייצגים את העיר שלהם וזה לגיטימי ויהיו אחרים שיוסיפו על זה.

איתן כבל: זה הדבר הכי לגיטימי עלי אדמות.

איתן כבל: אבל, מול זה חייבים לשים מה שנקרא אדני ברזל כדי לשכנע אותנו שהדברים האלה לא יתקיימו.

איתן כבל: יעקב אשר, בבקשה.

יעקב אשר: אדוני היושב ראש, אני מגיע לפה עם שני כובעים.

יעקב אשר: כראש רשות לשעבר, בני-ברק, שהיא במקרה גם עיר שכנה לרמת-גן, אני הייתי מיקירי נת"ע.

יעקב אשר: נכון אדוני המנכ"ל?

<יהודה בר-און: זה מה שסיפרו לי.

יעקב אשר: זה לא היה בתקופה שלך.

יעקב אשר: אפילו הייתי חבר בוועדה שהקים השר כדי להאיץ את הרכבת הקלה ובמיוחד את הקו האדום, שברוך השם היום אנחנו מתעסקים כבר בקווים האחרים.

יעקב אשר: לכן אני לא בא בביקורת, בוודאי לא כאחד שרוצה לעצור את העניין הזה, כי הרבה מאוד שעות בחיי לפני כמה שנים הקדשתי כדי להאיץ את הדברים.

יעקב אשר: אני גם יודע איפה זה נתקע הרבה פעמים ואולי אף אגיד על זה מילה.

יעקב אשר: אני לא רק מתייחס לעניין כשכן לרמת-גן וסימפטיה לראש העיר אלא באמת, מי שמכיר את המקום הזה – אנחנו מכירים אותו מאוד טוב.

יעקב אשר: אל תשכחו שהפארק של בני-ברק כרגע הוא ברמת-גן, עד שיהיה את הפארק שלנו באם המושבות.

יעקב אשר: האזור הזה משרת את כל המטרופולין.

יעקב אשר: הפקקים שיש שם בבוקר, אחר-הצהריים ובערב הם פקקים מטרופוליניים, הם לא רק של תושבי רמת-גן.

יעקב אשר: מי שסובל מזה אולי ברמה הגבוהה ביותר אלה תושבי רמת-גן שגרים בסביבה.

יעקב אשר: בדרך-כלל, אדוני היושב, במקומות כאלה, בכביש כזה, עם כניסות לתוך מקומות כל-כך אסטרטגיים כשזה חוצה את השכונות בצורה כזאת, היה צריך להיות מנהור.

יעקב אשר: אלא מה?

יעקב אשר: המדינה שלנו לא יודעת לקחת על עצמה מנהור בכל המקומות.

יעקב אשר: אז אנחנו בזמנו הצלחנו בבני-ברק שיהיה מנהור בז'בוטינסקי וחלק גם ברמת-גן ובתל-אביב, אבל עצרו את זה בגלל שאין כסף.

יעקב אשר: אבל כשאין חלופה של מנהור, ששם זה המקום הקלאסי שזה היה צריך להיות, כי אתה לא יכול לבתר את העיר בצורה כזאת.

יעקב אשר: אתה לא יכול לגרום למטרופולין שלם לא להגיע לכביש גהה, כשמשם הוא צריך להגיע לכביש ירושלים.

יעקב אשר: היה צריך להיות מנהור.

יעקב אשר: מנהור הוא מאות מיליוני שקלים, אם לא מעבר לזה, בטח בסדר גודל כזה.

יעקב אשר: השאלה: כמה זה באמת השיקוע?

יעקב אשר: אם השיקוע מסתכם בעשרות מיליונים, אפילו עד 100 מיליון, זה אפילו לא מגיע ל-10% ממה שעולה שם מנהור.

יעקב אשר: מצד שני, אנחנו רוצים בסופו של יום שתחבורה תיסע, שהתחבורה הציבורית תיסע במהירות שלה והתחבורה הפרטית תוכל לא להיתקע במקומות האלה.

יעקב אשר: אין פה התקפה, לא על שר התחבורה וגם לא על נת"ע.

יעקב אשר: אני אומר לעיריית רמת-גן כעצה טובה, שאני לא חושב שצריך להפוך את זה לרעים ולטובים.

יואב קיש: יש ויכוח ענייני מקצועי שצריך להיכנס אליו.

יעקב אשר: צריך לשמוע מה התכנית החלופית שלכם.

יעקב אשר: תציגו, אם זה באמת חצי מיליארד שקלים, אנחנו נרים ידיים פה כולנו בקצב כזה או אחר.

איתן כבל: אנחנו רצינו להגיד אם זה מיליארד.

יוסי יונה: או שלא נרים ידיים.

יעקב אשר: אם זה משהו דרמטי, כמו שאמר היושב ראש בהתחלה, אנחנו לא באים לעצור את המדינה ולא רוצים לעצור את הדבר הזה.

יעקב אשר: אם לא, חובה עליכם לעשות את המאמץ בעניין הזה.

יעקב אשר: אני רוצה לומר דבר אחד.

יעקב אשר: אני מכיר את זה, שאת כל התקלות ואת כל הדחיות בלוחות הזמנים יפילו או על רעיון כזה או על השבת.

יעקב אשר: הרי יפילו את זה עליהם.

יעקב אשר: אני ישבתי בוועדה וראיתי איך החשב הכללי של משרד האוצר תוקע שנה וחצי.

יעקב אשר: מי כמוכם יודעים מזה, כמה נתקעים בזה.

איתן כבל: אפשר לקצר את העבודה, הם יעבדו בשבת.

יעקב אשר: לכן, לא השבת מפריעה.

יעקב אשר: תבחנו את זה אמיתי.

איתן כבל: יואל חסון, בבקשה.

איתן כבל: הוא גם מהמציעים והוא גם צריך לנהל את סיעת המחנה הציוני.

יואל חסון: תודה רבה אדוני על הדיון החשוב הזה.

יואל חסון: כולנו מלאי הערכה וכבוד לפרויקט הגדול של נת"ע של הרכבת הקלה.

יואל חסון: באמת הגיע הזמן ונראה שסוף סוף אנחנו בכיוון לשם ובכיוון שהפרויקט הזה יצא לדרך.

יואל חסון: לאחר הרבה מאוד שנים של חלומות על רכבת קלה נראה שזה בדרך.

יואל חסון: אני באמת מפרגן לכל העוסקים במלאכה, משר התחבורה ועד נת"ע, המנכ"ל וכל הצוות.

יואל חסון: לא סתם הדיון הזה הגיע לכנסת, דווקא בנקודה הזאת.

יואל חסון: צריך גם לשים לב, להתייחס ולתת כבוד לרשות מקומית שמכירה ועוסקת בתחום, חיה את הנושא ואת העיר.

יואל חסון: היא מכירה קצת יותר מהרבה מומחים.

יואל חסון: היא מכירה את העיר, את החיים.

יואל חסון: זה לא רק הכול איך זה מתנקז במספרים או בתכניות, יש גם את החיים.

יואל חסון: מי שמכיר את האזור הזה יודע כמה האזור הזה צפוף וקשה גם ככה.

יואל חסון: התכנית כפי שהיא היום גוזרת על המקום הזה פשוט שיתוק.

יואל חסון: אולי הרכבת תעבור אבל שום דבר אחר חוץ ממנה לא יעבור.

יואל חסון: שלא לדבר על מה שיקרה לתושבים שגרים שם.

יואל חסון: צריך להגיד עוד דבר.

יואל חסון: בסופו של דבר הרכבת הזאת אמורה לשרת נקודות שרמת-גן היא באמצע.

יואל חסון: זה אפילו לא כל-כך משרת את רמת-גן, זה משרת כל מיני ערים מסביב לרמת-גן ורמת-גן אמורה לשלם את המחיר הזה.

יואל חסון: אני חושב שההצעה, כפי שהיא מוגשת ומונחת, הוועדה בהחלט צריכה לדרוש לבחון את האופציה של השיקוע כהחלטת ועדה.

יואל חסון: דיברת על 100 מיליון, על 200 מיליון.

יואל חסון: שום סכום לא שווה אם המקום הזה יהפוך להיות תקוע וסתום.

יואל חסון: לכן, אדוני היושב ראש, אני מקווה שנלך לכיוון של השיפוע.

איתן כבל: תודה.

איתן כבל: חברת הכנסת ענת ברקו.

איתן כבל: לאחר מכן אביהו בן משה.

יואל חסון: אני מתנצל שאני עוזב בגלל ישיבת הסיעה.

ענת ברקו: תודה אדוני יושב הראש.

ענת ברקו: אני לא חברת ועדה, הגעתי במיוחד.

ענת ברקו: אני יכולה לומר שהצומת הזה עבר הרבה טלטלות.

ענת ברקו: אנחנו זוכרים שפעם עוד לא היה כביש משופע שמחבר בין רמת-גן לתל-אביב.

ענת ברקו: הכביש הוא כביש מרכזי ביותר.

ענת ברקו: הפרויקט הוא חשוב ברמה הלאומית, אבל אי-אפשר לחשוב שהשיקוע יכול לפתור את הבעיה, או שאנחנו צריכים להביא את החמאס שיתחילו לחפור שם?

ענת ברקו: אני לא מבינה את זה.

ענת ברקו: כי זה לא רק הניתוק בין שני חלקי העיר.

ענת ברקו: זה בעצם, מה שאמר כאן יושב הראש, שיש כאן פגיעה עצומה.

ענת ברקו: תארו לעצמכם אמבולנסים של טיפול נמרץ שצריכים להגיע לתל השומר.

ענת ברקו: יש אוניברסיטה, יש את 471, יש אזור שלם, גם תל-אביב, שהיא גם תנותק כתוצאה מהעניין הזה.

ענת ברקו: מי שחושב שאפשר להעביר את זה ככה כי זה נוגע רק לתושבי רמת-גן – טועה.

ענת ברקו: הציר הזה הוא ציר מרכזי.

ענת ברקו: הוא מאוד משמעותי בתחבורה במדינת ישראל.

ענת ברקו: לדעתי, אחד הצירים העמוסים ביותר.

ענת ברקו: אני מהדור הזה שקורא לזה היציאה מכביש גהה.

ענת ברקו: התגברו כבר באיזה אופן על צומת תל-השומר, הכול-כך פקוקה, עם הטרמפיאדות שהיו שם קודם, כדי להקטין את העומס, אז מה אנחנו עושים?

ענת ברקו: עמוס, עמוס, עמוס, אז עכשיו רוצים שהכול יעמוד שם?

ענת ברקו: אגב, גם הרכבת תעמוד שם.

יעקב גיל: צריך לעבור לתחבורה ציבורית.

ענת ברקו: אנחנו נשמח לעבור לתחבורה ציבורית.

יעקב גיל: אבל לא אצלנו.

ענת ברקו: לא, אנחנו נשמח גם אצלנו.

ענת ברקו: כאחת שהשתמשה הרבה בתחבורה ציבורית בחו"ל אני יכולה לומר לך שאם היתה תחבורה ציבורית ראויה, אני מניחה שהרבה מהאזרחים היו משתמשים בה.

ענת ברקו: אני מבקשת לבחון.

ענת ברקו: הפרויקט הוא פרויקט מבורך.

ענת ברקו: תושבי רמת-גן די סובלים מהפרויקט הזה, נושכים שפתיים, כי יודעים שיש אור בקצה המנהרה.

ענת ברקו: חשוב שהאור הזה לא יהיה של הרכבת שבאה ממול.

איתן כבל: תודה.

איתן כבל: איילת נחמיאס, יוסי יונה, עיסאווי פריג'.

איילת נחמיאס ורבין: אני רוצה להמחיש ליהודה ידידי.

איילת נחמיאס ורבין: רמי פדלון, חברי הטוב, אני מבינה היטב למה אתה לא מאמין לנת"ע, אבל אני יכולה להגיד שלפחות פה בכנסת יש הרגשה שמאז שיהודה הגיע, בכל זאת יש קשב יותר וגם יש מול מי לעבוד.

איילת נחמיאס ורבין: אני מוכרחה לומר את זה בפתח הדברים, כי עכשיו אני אגיד שאני מסכימה איתכם.

איילת נחמיאס ורבין: אני אגיד לכם מדוע?

איילת נחמיאס ורבין: אני הייתי מעורבת בפרויקטים לאומיים.

איילת נחמיאס ורבין: הייתי מעורבת בטרמינל 3 כיועצת.

איילת נחמיאס ורבין: הייתי מעורבת בפרויקטים בין-לאומיים ואני יודעת מה המחיר של החלטה שמתקבלת עכשיו ל-2024.

איילת נחמיאס ורבין: יכול להיות שפתיחת הקו הסגול המתוכננת תידחה ל-2025, אבל יכול להיות שבטווח הארוך קצת יותר, אנחנו נגיד תודה לאל שעשינו את השיקוע.

איילת נחמיאס ורבין: אני יכולה לתת אלף ואחד דוגמאות מטרמינל 3, אבל גם מפרויקטים לאומיים אחרים.

איילת נחמיאס ורבין: אני אומרת לך, אני מרגישה אחריות אישית כי בגללי, בין היתר, פתחו את טרמינל 3 ב-2004 ולא ב-2003.

איילת נחמיאס ורבין: אבל זה הבטיח שייפתח טרמינל, שברגע שיסגרו את טרמינל 1 ויפתחו את טרמינל 3, אפשר יהיה להמריא ממנו ולנחות בו בשלום, תודה לאל.

איילת נחמיאס ורבין: לכן אני אומרת, שלדעתי פה, מחויב המציאות, גם על-פי מה שחברי אמרו – גם אני נוסעת בכביש הזה הרבה, כי כולנו נוסעים.

איילת נחמיאס ורבין: זה כביש מאוד מרכזי.

איילת נחמיאס ורבין: האמת היא, שבין הכבישים שהם לא כבישים בין-עירוניים, להערכתי הוא הכביש עם הנשואה הגבוהה ביותר.

איילת נחמיאס ורבין: אני חושבת שחייבים להשקיע עוד קצת אנרגיה ולנסות להגיע לתובנות אמיתיות, האם לא שווה בכל זאת דחייה מסוימת של התכנון וגם דחייה מסוימת של הביצוע, כדי לשקע את הכביש.

יוסי יונה: אדוני היושב ראש.

יוסי יונה: יושבים פה נציגים רבים מרמת-גן.

יוסי יונה: נמצא פה יוסי גבאי שעשיתי איתו סיור קטן שם והבנתי את חומרת הבעיה.

יוסי יונה: כולנו רוצים רכבת ציבורית קלה.

יוסי יונה: הנקודה היא מאוד חשובה.

יוסי יונה: כשבאים לכאן נציגי העירייה, הם לא איזה סקטור פרטי שרוצה לקדם איזה אינטרס אישי.

יוסי יונה: הם רואים את האינטרס הציבורי של העיר שבה הם גרים וגם את האינטרס של כלל התושבים באזור הזה.

יוסי יונה: לכן ראוי, גם כאשר הכוונות שלכם טובות ואין כאן טענה שמישהו לא בסדר – אנחנו כחברי כנסת יש לנו תפקיד מסוים, לבוא ולהדהד את הקריאה של התושבים של רמת-גן.

יוסי יונה: מתבקש שיינתן, באופן מטאפורי, שימוע מאוד מאוד רציני לסוגיות שהחבר'ה כאן מעלים.

יוסי יונה: שוב, אין כאן איזה מאבק של אינטרסים בין שתי קבוצות שיש להן אינטרסים צרים.

יוסי יונה: יש כאן נציגים של העיר והם מתריעים, שהיה והפרויקט הזה יתממש כפי שהוא מתוכנן עתה, זה הופך להיות אסון תחבורתי דמוגרפי קשה.

יוסי יונה: לכן אני מבקש מכם לקחת ברצינות רבה את הטענות הללו, לבחון את המתווה יחד איתם ולהגיע להסדר, שאכן בסופו של דבר יעלה בקנה אחד עם האינטרס שלכם ועם האינטרסים של התושבים אותם הם מייצגים.

איתן כבל: תודה, עיסאווי פריג' בבקשה.

עיסאווי פריג': חברים, אני רואה את ההרכב שבו הגיעו החברים מעיריית רמת-גן.

עיסאווי פריג': יהודה, על-פי האוזן ששומעת, אתם צודקים.

איתן כבל: אבל האוזן לא מספיקה.

עיסאווי פריג': אני שואל שתי שאלות בקיצור.

עיסאווי פריג': אני מתאר לעצמי שכל הגרפיקה הזאת שאנחנו רואים, זאת עבודה של שנים רבות.

עיסאווי פריג': שאלה ראשונה: איפה ההתנגדויות של שנים אחורה?

עיסאווי פריג': למה אנחנו צריכים להגיע למצב - - -

<משה רווח: אני מ"מ ראש העיר.

<משה רווח: ניסינו, פשוט לא נתנו לנו.

עיסאווי פריג': אני שואל.

עיסאווי פריג': איפה ההתנגדויות טרם ביצוע.

עיסאווי פריג': שאלה שנייה: יהודה, כל אחד רוצה לגזור את הסרט כמה שיותר מהר בשביל הישג.

עיסאווי פריג': אני מבין אתכם ואת משרד התחבורה.

איתן כבל: אבל הוא לא רוצה הישג שיהיה פירוס.

עיסאווי פריג': אבל מה לעשות, הוא אמר את המשפט.

עיסאווי פריג': ההיגיון איתם.

עיסאווי פריג': הטענות שהשתהו עד עכשיו והגרפיקה הזאת הגיעה ולא הפעילו התנגדויות בזמן אמת, זה לרעתם.

עיסאווי פריג': אבל, כאנשי ציבור, שיש עליו אחריות ציבורית ולאומית, אנחנו חייבים לשים את הכשל הזה בצד והשטח מחייב אותנו להסתכל באופן ריאלי ורציונלי.

איתן כבל: תודה.

איתן כבל: נורית קורן, בבקשה.

נורית קורן: אני מתנצלת, אני צריכה לרוץ בין ועדות.

נורית קורן: המקרה הזה של הרכבת הקלה, זאת לא פעם ראשונה שבאים אלינו לוועדה אחרי שכבר היה דין ודברים עם האזרחים.

נורית קורן: אותו דבר היה בתל-אביב שנה שעברה.

נורית קורן: אדוני היושב ראש, אתה ואני ועוד חברי ועדה היינו שם ולחצנו על כל מיני דברים והנה באמת אנחנו רואים שפחות או יותר הסתדר.

נורית קורן: היה גם את עניין הרכבת הקלה בירושלים עם כל הסיפור.

נורית קורן: יש גם את עמק רפאים, שמשרד התחבורה, לצערי הרב, לא שומע את האזרחים.

נורית קורן: לפעמים התושבים יודעים יותר טוב מהמתכנן שלא יודע בדיוק את כל הדברים הקטנים.

נורית קורן: עכשיו, כשהייתי בוועדת כספים, יושב ראש הוועדה גפני אמר שיש בית כנסת בתוואי של הרכבת.

איתן כבל: הם יתפללו בכביש המשוקע.

נורית קורן: הם שאלו אותי אם זה תימנים.

איתן כבל: עם תימנים חבל לכם על הזמן.

נורית קורן: זה בשביל הצחוק.

נורית קורן: בעצם, משרד התחבורה חייב להתחשב לפעמים בתושבים שנמצאים במקום ויודעים בדיוק איך הכול מתנהל.

נורית קורן: אני חושבת שהמלחמות האלה מיותרות.

נורית קורן: ראיתי בחטף את כל העבודות וכל הדברים.

נורית קורן: נראה לי שזה לא משנה כל-כך את הזמן, כל הנתיב שאתם רצים, אבל זה רק לטובת העניין.

נורית קורן: לפעמים באמת התושבים צודקים.

נורית קורן: אדוני היושב ראש, אני מקווה שאתה תוכל להתערב פה ולהבין בצורה הטובה ביותר שהכביש ייבנה לפי התושבים ולפי העירייה.

איתן כבל: תודה.

איתן כבל: אביהו בן משה, רן אורן, משה רווח, מנשה כהן, יאיר שחר.

נורית קורן: אדוני היושב ראש, דבר אחד שכחתי.

נורית קורן: ביקרתי אתמול במעייני הישועה.

נורית קורן: אני מבינה שנאמר להם שאפשר יהיה לעשות פנייה מהצומת ישר אליהם במקום כל הסיבוב.

איתן כבל: כפרה עליך, נהיית מתכננת.

נורית קורן: לא מתכננת, אני רק שואלת.

נורית קורן: העליתי נושא, האם אפשר תוך כדי העבודות בצומת גהה לפתור גם את הסיפור הזה של מעייני הישועה.

נורית קורן: הם צודקים, כך אפשר יהיה להציל חיים.

איתן כבל: תודה גברתי.

איתן כבל: אביהו בן משה, בבקשה.

<אביהו בן משה: אני סגן ראש עיריית רמת-גן.

<אביהו בן משה: אדוני היושב ראש, דיברת על נושא המקצועיות.

<אביהו בן משה: ברגע שאתה מעביר את המגרש לעניין הזה, בעצם תם הדיון, כי בכל דבר שנדבר פה ייתלו בנושא המקצועיות.

<אביהו בן משה: אבל אני רוצה לדבר פה על חוסר המקצועיות של אנשי נת"ע עד שהגענו לדיון הזה.

<אביהו בן משה: חוסר המקצועיות הראשון שמתבטא בעניינם של מהנדסי נת"ע היה בכך שישבו המהנדסים בירושלים ושירטטו על גבי המפות את אותם רחובות מבלי שהם יודעים בדיוק מה קורה בשטח.

<אביהו בן משה: בבית הזה, אדוני היושב ראש, לפני כמעט חצי שנה, ישבה שרת המשפטים, יחד עם שר התחבורה, יחד עם אנשי נת"ע והבינו שיש פה גם תב"עות וגם תמ"אות שהמדינה עצמה בעצם מייצרת בהגדלת הציפוף עצמו ולא לקחו בחשבון את כמות התושבים שאמורה לגדול בשנים הקרובות.

<אביהו בן משה: משמעות הגדילה הטבעית של אותם תושבים בעיר רמת-גן, תוביל לקטסטרופה תחבורתית שלא יוכלו לצאת מהעיר עצמה.

<אביהו בן משה: חוסר המקצועיות השני של חברת נת"ע היה בחוסר השיתוף שלה את קברניטי העיר רמת-גן בקדנציה הקודמת.

<אביהו בן משה: בקדנציה הזאת יושבים למעלה מתשעה חברי מועצה.

<אביהו בן משה: אף אחד מחברי הנהלת העיר הקודמת לא יודע, לא שמע מעולם על כל אותן תכניות גדולות וגרנדיוזיות שלכאורה נת"ע מנפנפים כלפי העולם כולו, כאילו הנהלת העיר הקודמת - - -

עיסאווי פריג': לא היתה לכם אפשרות להגיש התנגדויות?

<אביהו בן משה: הגשנו התנגדויות בזמן שזה פורסם, אבל לכאורה יש פה איזה מצג שווא שלכאורה אנשי הנהלת העיר בעבר ובהווה כאילו נתנו יד לאותו הרס תנועתי שאמור להגיע לעיר רמת-גן.

עיסאווי פריג': אתה מתכוון שראש העיר הקודם נתן יד?

<אביהו בן משה: אני לא יודע אם הוא נתן או לא נתן יד.

עיסאווי פריג': כך הבנתי.

<אביהוא בן משה: אנשי הנהלת העיר הקודמת מעולם לא תמכו.

<אביהוא בן משה: הדבר הזה לא הגיע לשום אינסטנציה בתוך העיר רמת-גן שאישרה את אותו מתווה הרסני שיביא קטסטרופה תחבורתית על העיר עצמה.

<אביהוא בן משה: בתוך הדבר הזה, אדוני היושב ראש, נמצאות 16 שכונות, עשרות אלפי תושבי רמת-גן, שאת החירות התנועתית שלהם אנחנו מוכרים עבור שני קרונות שיכילו בתוכם 100 אנשים, שיסגרו כל דקה וחצי את שערי העיר.

<אביהוא בן משה: לא יתכן כדבר הזה, שחברת נת"ע, היושבת במגדלי השן יחד עם המנכ"ל שלה, לא יאותו ולא ינסו להגיע להידברות איתנו.

<אביהוא בן משה: תודה.

איתן כבל: גם אחרי הדברים שלך וגם אחרי הדברים שנאמרו על-ידי רמי פדלון, שאת שניכם מכיר ומעריך, אני רוצה להדגיש.

איתן כבל: המנכ"ל הנוכחי, גם אם יש לי טענות כלפי נת"ע – יש לפני 2014 ויש אחרי 2014.

איתן כבל: צריך גם שהדברים ייאמרו.

איתן כבל: בואו לא נשפוך את המים עם התינוק.

איתן כבל: היתה קטסטרופה.

איתן כבל: אם מלכתחילה הדברים היו נראים אחרת, כנראה היינו חוסכים חלק מהקטסטרופות.

איתן כבל: צריך גם שהדברים ייאמרו.

איתן כבל: אני מזהיר את כולנו כאן.

איתן כבל: לשים את הדברים זה בסדר.

איתן כבל: אני מבין, אתם שליחי ציבור.

איתן כבל: כולנו באים מהמקום הזה של להעמיד את הציבור שלנו בקדמת הבמה אבל זה צריך להיות במתווה המתאים.

איתן כבל: רועי ברזילי, בבקשה.

<רועי ברזילי: אני חבר מועצת העיר מהאופוזיציה.

<רועי ברזילי: אני הגשתי התנגדות לתכנית במועד.

<רועי ברזילי: אגב, הפרסום להתנגדויות עמד בתחילת 2016.

<רועי ברזילי: בתחילת 2016 פורסמה התכנית למתן התנגדויות.

<רועי ברזילי: אנחנו הגשנו התנגדות במועד, רק שהאינסטנציה הבאה שאנחנו יכולים לערער עליה זה באמצעות בית משפט וזה מה שעשינו, כמו בכל מוסד תכנון אחר.

<רועי ברזילי: מן הצד האחר, כאשר יש מעבר וחיתוך של צומת, אנחנו צריכים לייצר פחות קרונות.

<רועי ברזילי: יהיו פחות קרונות שיהיה אפשר להעמיס עליהן אוכלוסייה.

<רועי ברזילי: גם מבחינת הסעת המונים, הפתרון הזה, שבו אנחנו חוצים צמתים מרכזיים הוא פתרון פחות טוב עם פחות קרונות.

<רועי ברזילי: כבר ב-2030 הרכבת לא תצליח לתת מענה לצרכים שנובעים מהתכניות שחלות בעיר ובכלל התכניות הסביבתיות.

<רועי ברזילי: לכן, גם ברמה הכלכלית זה לא יהיה נכון לייצר רכבת קלה שכל כמה דקות תיחתך על ידי תנועה של כלי רכב באותם שני צמתים מרכזיים.

<רועי ברזילי: נכון שיש מטרה ויש אמצעים ויש הכול וכנראה בהיבט של הרכבת הקלה החץ כבר נורה ועכשיו אנחנו מסמנים את המטרה.

<רועי ברזילי: אם אנחנו הגדרנו שהמטרה היא 2024, אז כמובן, אדוני המנכ"ל, אנחנו לא נתייחס ליעדים ולמטרות האחרות.

<רועי ברזילי: אם המטרה היא, שהרכבת תצא ב-2024 ולא מעניין אותנו שום דבר אחר, אז כמובן שכל מה שאמרתי הוא לא רלוונטי.

<רועי ברזילי: אבל הוא כן רלוונטי וכן חשוב לנו שגם תושבי רמת-גן ישתמשו ברכבת.

<רועי ברזילי: רכבת יעילה שתצליח להגיע בזמן, שהקרונות שלה לא יהיו מלאים.

<רועי ברזילי: גם תושבי תל-אביב רוצים את הדבר הזה.

<רועי ברזילי: אני אומר שלא צריך לשנות פה רק את מעבר הרכבת למעלה או למטה אלא צריך להגדיר את המטרות אחרת ואת היעדים אחרת.

<רועי ברזילי: אדוני, אמרת קודם.

<רועי ברזילי: זה לא עניין אמוציונלי, אני אומר את זה בצורה הכי ברורה, זה עניין כלכלי.

<רועי ברזילי: אם תרצה, כמו הסיסמא של ביל קלינטון: הכלכלה טמבל.

<רועי ברזילי: זאת הכלכלה וזה השיקול שצריך להיות, גם בהיבט התחבורתי וגם בהיבט של הסעת המונים.

יעקב גיל: אני מנכ"ל "15 דקות", ארגון צרכי תחבורה ציבורית.

יעקב גיל: אני נוטה להעריך שאני בין הבודדים כאן שגם נוסעים בתחבורה הציבורית.

יעקב גיל: אני חושב שהדיון בכל המהלכים של עיריית רמת-גן - - -

איתן כבל: תעשה רישיון כבר.

יעקב גיל: יש לי רישיון.

איתן כבל: אני צוחק.

יעקב גיל: אני חושב שכל הדיון וכל המאמצים נובעים מהנחת עבודה מאוד מסוימת ובעייתית, שאסור שפרויקטים של תחבורה ציבורית יפגעו ברכב הפרטי.

יעקב גיל: זאת הנחת יסוד שגויה מכיוון שבכל העולם – ציינו גם קודם דוברים לפני – כשעושים פרויקטים של תחבורה ציבורית, יש פגיעה מסוימת בנושא הרכב הפרטי.

יעקב גיל: אם רוצים שגוש דן ימשיך להתנייד במכוניות והרבה מכוניות, אז בבקשה.

יעקב גיל: בואו נפנה את הדרך לרכבים, בואו נשקע, נעלה למעלה רחפנים, שהתחבורה הציבורית לא תפריע לאף אחד חס וחלילה.

<משה רווח: גם התחבורה הציבורית תיתקע.

יעקב גיל: אכן תהיה השפעה גם למשתמשי הרכב הפרטי.

יעקב גיל: הפתרון האמיתי בסופו של דבר, זה לא להתייחס לקו הסגול כפתרון לכל בעיות התחבורה של רמת-גן.

יעקב גיל: נהפוך הוא, צריך שעיריית רמת-גן, את אותם מאמצים שהיא השקיעה באיך להזיז את הקו הסגול, תשקיע בלייצר פתרונות של תחבורה ציבורית.

יעקב גיל: לייצר פתרונות לאותם תושבים שנאלצים להשתמש ברכב הפרטי ברחוב הירדן וברחובות אחרים ותגיש תכנית.

יעקב גיל: אולי גם משרד התחבורה ונת"ע צריכים לעשות את זה, דהיינו, תכנית כוללת שמראה איך מפחיתים את השימוש ברכב הפרטי ואיך נותנים את זכות הדרך לתחבורה הציבורית.

יעקב גיל: עוד עובדה שאני רוצה לציין, וזה משהו שלא תמיד רואים ממפלס כלי הרכב אלא רואים את זה כשנוסעים בתחבורה ציבורית.

יעקב גיל: תחנות של רכבת קלה הן הרבה יותר נגישות כשהן נמצאות במפלס הרחוב.

יעקב גיל: אם שולחים אנשים לאיזה שיקוע, מעבר תת קרקעי או גשר, זה מקטין את הנגישות של האנשים לתחבורה הציבורית.

יעקב גיל: אז עם כל הכבוד להצהרות שיש כאן לגבי קידום תחבורה ציבורית, כל העשייה מוכיחה ההיפך.

יעקב גיל: לצערי, עיריית רמת-גן בשנים האחרונות, לא הוכיחה שהיא מקדמת תחבורה ציבורית כי היא עושה את הפעולה ההפוכה ממה שהיא עושה עכשיו, לקחת את הקו האדום ולדרוש שהוא יהיה מעל הקרקע.

יעקב גיל: לקחת את תכנית נתיבי התחבורה הציבורית ולקצץ אותה בחצי.

יעקב גיל: היא גם פעלה להוציא קווי אוטובוס משכונות מסוימות, כמו שכונת חרוזים.

יעקב גיל: חשוב שתושבי רמת-גן שרוצים תחבורה ידעו שבהתחלה הוציאו ועכשיו רוצים להחזיר.

יעקב גיל: תושבי רמת-גן ידעו שעיריית רמת-גן מחויבת לייצר פתרונות תחבורה ציבורית ולא להתנגד.

<קריאה: הוא לא מכיר את העיר.

איתן כבל: עם כל הכבוד, זאת עמדתו ולא עמדתכם, אז לא צריך להתנפל עליו.

איתן כבל: הוא אמר את דעתו, זאת זכותו ואני שומר עליה.

<משה רווח: אני ממלא מקום ראש העיר וסגן ראש העיר.

<משה רווח: אני חושב שגם ראש העיר וחברי המועצה והסגנים שנמצאים פה, כולם בעד הסעת המונים, כולם בעד הרכבת הקלה.

<משה רווח: כולם מבינים שזה פרויקט לאומי ואנחנו חייבים לקדם את זה והמדינה חייבת לקדם את זה.

<משה רווח: מה אנחנו ביקשנו?

<משה רווח: רמת-גן, תושבי רמת-גן, הנהלת העיר, ביקשו לבחון תכנית אחת שאנחנו עמלנו עליה.

<משה רווח: בדקנו אותה עם מהנדסים והיא נמצא כתכנית שיכולה להקל באמת על האסון התחבורתי שהולך להיות בצומת אלוף שדה-הירדן.

<משה רווח: תאר לך, כבוד יושב ראש הוועדה, שכל דקה וחצי עוברת שם רכבת ויש מפגש בין רכבת לבין רכב.

<משה רווח: היום יש בעיית תנועה שם, תחשוב מה יהיה בעתיד ברגע שהמפגש הזה יתקיים.

<משה רווח: תושבי רמת-גן, ראש העיר, אנוכי, באנו ואמרנו: חברים, יש לנו רעיון, יש לנו הצעה, בואו תבחנו את ההצעה שלנו במסגרת התקנים והכללים שלכם שאתם קבעתם.

<משה רווח: א', לא לשנות את הסטטוטוריקה.

<משה רווח: ב', התקציב.

<משה רווח: ראש העיר אמר שהוא אפילו מוכן להשתתף אם העלויות יהיו גבוהות.

<משה רווח: יש גם את עניין לוחות הזמנים.

<משה רווח: הצגנו, חשבנו, בדקנו, עבדנו ומצאנו דרך.

<משה רווח: הצגנו תכנית.

<משה רווח: כל מה שאנחנו רוצים, שנת"ע תבוא ותבחן את התכנית, אחרי שעבדנו עליה מאוד קשה ותחשוב באמת יחד עם התושבים.

<משה רווח: תחבורה ציבורית חשובה לנו, חשובה למדינת ישראל, חשובה לתושבי רמת-גן ולכולם.

<משה רווח: אבל, חשוב גם שנעבוד יחד ושתושבי רמת-גן לא ייפגעו מהתחבורה הציבורית.

איתן כבל: מנשה כהן, לשכת המסחר ותושב רמת-גן ויאיר שחר שהוא תושב רמת-גן.

<מנשה כהן: שלום רב.

<מנשה כהן: אני זוכר שהיית בנשיאות המסחר לפני כמה חודשים ואני מניח שעברת גם באלוף שדה.

<מנשה כהן: יש פה קונצנזוס מקיר לקיר.

<מנשה כהן: הקו הסגול הזה, שעובר ברמת-גן, הצליח לייצר קואליציה גם של כל חברי הוועדה ובפעם הראשונה בהיסטוריה, כל חברי המועצה והנהלת העיר, כולם בקונצנזוס מלא.

איתן כבל: יש בחירות עוד מעט.

<מנשה כהן: כן, אבל מעולם לא היתה כזאת הסכמה על שום עניין.

<מנשה כהן: פה, כל התושבים כולם, יחד עם העירייה, מבינים את הקטסטרופה התחבורתית שהולכת ליפול על העיר.

<מנשה כהן: למעשה היא גם פוגעת בפריון המשק.

<מנשה כהן: אנחנו בוועדת הכלכלה, וצריך לשים את זה גם על השולחן.

<מנשה כהן: עכשיו בואו נדבר על תום הלב של נת"ע.

<מנשה כהן: נת"ע מתנגדת לאורך כל הדרך, כאילו, אני החלטתי ואל תבלבלו אותי עם עובדות.

<מנשה כהן: חודש שעבר נת"ע מגיעה לבג"צ ומבקשת לדחות על הסף גם את העתירה של העירייה וגם עתירה נפרדת של התושבים מבלי להתייחס בכלל לחוות דעת הנדסית של מהנדס, שמשרד התחבורה מימן אותו כדי להציג חלופה לנת"ע.

<מנשה כהן: נת"ע באה ומשחקת על הפן המקצועי, אבל בסופו של יום יש שלושה משרדים מומחים לתחבורה שאמרו שיש היתכנות לקו במחיר סביר, מבלי לפגוע בלוחות הזמנים, לרבות משרד בין-לאומי מפורסם שבדק את זה ואמר שאפשר.

<מנשה כהן: גם אותו מומחה שמשרד התחבורה מממן, הוא מומחה שלמעשה תכנון את הרכבת הקלה בירושלים.

<מנשה כהן: זה לא איזה משרד קיקיוני, זה מומחה הנדסי שמבין דבר או שניים.

<מנשה כהן: הוא אמר שיש היתכנות בתקציב סביר ובלוחות זמנים.

<מנשה כהן: אם אומרים כאלה מילים על יהודה בר-און, שהוא כזה קשוב וכן הלאה, אני אומר: בוא תשמע את הדברים בנפש חפצה.

<מנשה כהן: כמי שמכיר אותך, אם אתה מדבר על להוציא את הערמונים מן האש, אולי תצליח להוריד את הערמונים לבג"צ ולכולנו, בין בדיון הזה או בדיון נוסף שנעשה, כדי להגיע לאיזו תוצאה שתהיה לטובת כולם.

<מנשה כהן: אנחנו מדברים על שני צמתים בכל הקו הסגול.

<יאיר שחר: אני מרמת-גן, אני רק 52 שנה בעיר.

<יאיר שחר: אני לא עובד עם העירייה, אין לי קשר אליהם.

<יאיר שחר: אני בא כאינטרס של תושב, שאפילו לא גר קרוב לאלוף שדה, אלא שני קילומטר משם.

<יאיר שחר: זה יפגע גם בי, אחרת לא הייתי לוקח יום חופש ובא לכאן.

<יאיר שחר: אני לא אדבר על הפגיעות כי אנשים דיברו על זה מספיק ויש גם מעבר לזה.

<יאיר שחר: תחשבו מה יקרה לילדים שיצטרכו להגיע לבית ספר ויעברו ברגל עם אופניים את הרכבת הקלה במפלס הכביש?

<יאיר שחר: תחשבו, קצת מחשבה מראש על הדברים האלה.

<יאיר שחר: שלא נגיע, חס וחלילה, למצב שהיה בז'בוטינסקי עם 21 הרוגים בנת"צ.

<יאיר שחר: לגבי העלות.

<יאיר שחר: ראינו שנת"ע שלחו מכתב שלדעתם העלות הנוספת היא 360 מיליון שקלים.

<יאיר שחר: עברנו בדרך לירושלים ויש גשר ענק שנקרא "עמק הארזים", אורך של קילומטר, עשרות עמודים מבטון מזוין, פי 10 גדול מהגשר שלנו, עלה 140 מיליון שקלים.

<יאיר שחר: אז אני מבין שלנת"ע כל דבר עולה פי חמש ולוקח פי חמש, אבל בכל זאת, יש היגיון לדברים האלה.

<יאיר שחר: לגבי הטענה של נת"ע לגבי העיכוב.

<יאיר שחר: צריך לזכור, וזה דבר שלא עלה פה, יש את החלק המזרחי של הקו.

<יאיר שחר: אותו עוד לא גמרו לתכנן, יש שם הרבה בעיות, לא ניכנס לזה.

<יאיר שחר: בסוף של הקו יש את הדיפו, במזרח, בכביש הטייסים.

<יאיר שחר: קו חייב דיפו.

<יאיר שחר: עד שיש דיפו, הקו הזה לא יעבוד.

איתן כבל: מה זה דיפו?

<יאיר שחר: דיפו זה מוסך של הרכבת הקלה.

<יאיר שחר: יש פה הערות של מתכננת המחוז נעמי אנג'ל.

<יאיר שחר: היא אומרת להם, שבלי הקו, בלי הדיפו, לא תוכלו לעבוד.

<יאיר שחר: אנחנו אומרים שלא צריך, אבל נניח שצריך את הקו הזה לתכנן מחדש, קחו אותו לתת"ל ב' ולא תתעכבו יום אחד.

<יאיר שחר: רק צריך נפש חפצה ורצון לעבוד עם התושבים.

איתן כבל: לפני שאני מאפשר למנכ"ל נת"ע לומר את דבריו, ברשותכם, אני רוצה שוב לומר את ההבדל הגדול במנכ"לות נת"ע עד הגעתו של המנכ"ל הנוכחי.

איתן כבל: הדברים האלה ראוי שייאמרו.

איתן כבל: גם אם אני חלוק עליו וחולק עליו ברשימה ארוכה של עניינים, צריך שהדברים האלה ייאמרו.

איתן כבל: נתתי לכולם לדבר בנפש חפצה ואני אאפשר גם לראש העירייה לומר כמה דברים.

איתן כבל: לסיכום אני רוצה לומר לך כך: בסוף, מה שאמרתי בהתחלה זה גם מה שאתה מתבקש בסוף להגיב.

איתן כבל: כל אחד פה נתן את האמירה שלו וזה בסדר גמור, באתם לפה וראוי שהדברים ייאמרו.

איתן כבל: אבל בסוף, זה צריך להתמקד בשתי נקודות מרכזיות.

איתן כבל: אני אומר את זה גם לך, מנשה כהן ידידי.

איתן כבל: יועצים אני יכול להביא בכל נושא, בעד ונגד.

איתן כבל: זאת לא הנקודה.

איתן כבל: הנחת העבודה החשובה כאן היא באמת שאדוני המנכ"ל לפחות יענה לשתי הנקודות האלה.

איתן כבל: כמה לעניות דעתו זה יכול להעריך את הפרויקט?

איתן כבל: מה עלות הפרויקט?

איתן כבל: תתייחס גם לטענות.

איתן כבל: זה שזה זמן ועלות ובסוף זה יהיה פיאסקו אחד גדול, גם את זה צריך לקחת בחשבון.

איתן כבל: אני מקווה שאדוני לא רוצה שעל שמו ייזכרו דברים לא נעימים לדורות, שכל פעם נעבור ליד הצומת הזה ונגיד: הנה, זה הצומת על שמו של.

איתן כבל: אף אחד לא רוצה שזה ייקרא על שמו.

איתן כבל: אני אומר לך, אני כבר מזמן לא מקבל שום דבר, בוודאי לא מהמערכת הציבורית, כתורה מסיני.

איתן כבל: גם לא מה שאומרים לי כאן מעיריית רמת-גן, בכל הכבוד.

איתן כבל: אני מכיר את כל הדוברים ומעריך אותם חוץ משחר שאני רואה לראשונה.

איתן כבל: עם כל הכבוד להם, אם על משה רבינו חלקו, גם עליהם אפשר לחלוק.

איתן כבל: אף אחד לא יורד פה עם תורה מסיני, גם אם מרימים את הטון, וגם אם אומרים את הדברים בצורה כזאת או אחרת.

איתן כבל: אני מתעקש לצאת מפה עם תובנה ואני אצא מפה עם תובנה בלי קשר לבג"צ.

איתן כבל: יש לי כבר בראש מחשבה אבל לפני כן, כדי שהדברים ייאמרו בצורה ברורה, אני אאפשר לך לענות.

איתן כבל: גיל יעקב, בכל הכבוד, אתם לא יכולים לצקצק כלפיו.

איתן כבל: אי-אפשר להחזיק את החבל בכל קצותיו וגם לאורכו וגם לרוחבו.

איתן כבל: אנחנו הולכים לקיים פה עשרה דיונים כדי שהגודש בכבישים של הרכבים הפרטיים ירד.

איתן כבל: חלק מהעניין של הרכבת הקלה הוא כדי להוריד את הגודש בכבישים ולא להגיד שיש גם רכבת ויש גם רכבים פרטיים.

איתן כבל: צריך לתפוס את הדברים במכלול השלם של העניין.

איתן כבל: ראש עיריית רמת-גן, בבקשה סיכום.

<ישראל זינגר: תודה.

<ישראל זינגר: אני חושב שנאמר כמעט כל מה שנאמר.

<ישראל זינגר: אחרי האמוציות ואחרי הדברים, אני פונה אישית, אחרי לא מעט שיחות אישיות.

<ישראל זינגר: יש פה הערכה הדדית.

<ישראל זינגר: אני חושב שרק מישהו שהוא לא פתוח לא משנה את דעתו.

<ישראל זינגר: אני חושב שיהודה הוא פתוח ולא משנה את דעתו.

<ישראל זינגר: אני מקווה שבנקודה הזאת למרות כל האילוצים, תעזור לנו לעזור לך למצוא את הפתרון הנכון לתושבי רמת-גן וגם לתחבורה הציבורית.

איתן כבל: תודה אדוני ראש העיר, בבקשה, מנכ"ל נת"ע.

<יהודה בר-און: אני באמת אשתדל לעשות את זה קצר כי באמת קבעת בתחילת הדיון שהדיון הוא מקצועי.

<יהודה בר-און: דיון מקצועי על נושא שכזה הוא ארוך, מורכב עם המון פרטים.

<יהודה בר-און: אני אתן את תמצית הדברים.

<יהודה בר-און: לגבי העבר.

<יהודה בר-און: התכנית הזאת, כפי שאתה מתאר לעצמך, היא תכנית שכדי לקדם אותה, כדי תכנן אותה ולחשוב עליה זה תהליך ארוך במונחי משך שנים.

<יהודה בר-און: היה תהליך מתואם באופן מלא עם עיריית רמת-גן.

<יהודה בר-און: אמנם ראש העיר הקודם ומהנדס הקודם, אבל היה תהליך של שנים רבות, של עשרות אלפי שעות אדם על תכנון הקו הסגול.

<יהודה בר-און: אני לא אומר את המשפט הבא ממקום רע, אבל אני חייב ברשותך להעמיד את הדברים על השולחן.

<יהודה בר-און: עד לפני שנתיים, גם חשבנו שעיריית רמת גן בהנהלתה החדשה, עם ראש העיר מר זינגר, חשבנו שגם הם מקבלים את התכנית שלנו כי ישבנו בנובמבר 2015, לפני שנתיים, אצל שר התחבורה והיתה בקשה של עיריית רמת-גן שנקדים ביצוע של כביש מסוים כדי שנעשה איגום משאבים.

<יהודה בר-און: גם על זה, זה היה בסדר.

<יהודה בר-און: לפני קצת יותר משנתיים התחוור לנו שאנחנו טועים ויש התנגדות מאוד קשה של עיריית רמת-גן.

<יהודה בר-און: אני אגיד את הדבר הבא ואני חושב שלכך, אדוני היושב ראש, אני יכול לקבל את הגיבוי שלך, בלי לקבל את דעתי.

<יהודה בר-און: אני חושב שמצופה מאיתנו, ממני כמנכ"ל נת"ע, מניר קוגל סמנכ"ל התכנון של נת"ע, לומר את האמת המקצועית שלנו ואנחנו אומרים אותה.

<יהודה בר-און: ניר אומר לי את האמת המקצועית שלו גם אם אני לא שמח ממנה.

<יהודה בר-און: אני גם עושה את זה לגורמים הממונים.

<יהודה בר-און: לשאלתך, מר זינגר, אני עובד אצל שר התחבורה.

<יהודה בר-און: אם רצית את זה לפרוטוקול זה נאמר בפרוטוקול.

<יהודה בר-און: יחד עם זאת, שר התחבורה מצפה ממני לומר את האמת המקצועית שלי.

<יהודה בר-און: לגבי האמת המקצועית שלנו.

<יהודה בר-און: ברשותך, אני כן שם לרגע בצד את שתי הנקודות שאתה העלית לגבי כסף וזמן.

<יהודה בר-און: במונחי פרויקט כל-כך יקר וכל-כך ארוך, ברשותך, אני חולק עליך, זאת השאלה המשנית.

<יהודה בר-און: השאלה העיקרית היא: האם הפתרון שתכננו לאורך שנים רבות, הוא הפתרון הנכון, או הפתרון המוצע על-ידי עיריית רמת-גן הוא הפתרון היותר טוב?

<יהודה בר-און: למי?

<יהודה בר-און: בראייה הכוללת של נוסעי התחבורה הציבורית שאמורים לנסוע בקו הסגול.

<יהודה בר-און: כמובן, בהתחשבות בסביבה שכוללת גם כלי רכב פרטיים.

<יהודה בר-און: אבל בהתלבטות שלנו בין רמת שירות לנוסעי התחבורה הציבורית שיסעו בקו הסגול, לבין הנוסעים ברכב הפרטי, אנחנו אומרים בקול ברור שאנחנו מעדיפים לתת רמת שירות יותר גבוהה לנוסעי הקו הסגול.

<יהודה בר-און: עדיפות.

<יהודה בר-און: כמובן, שאם אפשר לאזן נעשה את זה.

<יהודה בר-און: מצאנו את האיזון והדוגמה של אחד הצמתים היא דוגמה לאיזון שכזה.

<יהודה בר-און: סליחה שאני נכנס לדקויות.

<יהודה בר-און: ניקח לדוגמה את צומת אלוף שדה-רבין.

<יהודה בר-און: בצומת אלוף שדה-רבין, זיהינו קונפליקט מאוד משמעותי גם לרכב הפרטי וגם עלולה להיות פגיעה בקו הסגול.

<יהודה בר-און: מה תכננו?

<יהודה בר-און: תכננו יציאה מרחוב רבין, אגב, גם מרחוב הרוא"ה, במנהרה ללא רמזור מכיוון צפון לכיוון מזרח.

<רמי פדלון: יהודה, רק תתקן, בתכנון הגדול שלכם היה נתיב אחד.

<יהודה בר-און: אני מבטיח לומר אמת צרופה.

<יהודה בר-און: היתה הערה של עיריית רמת-גן.

<יהודה בר-און: בשלב שבו דיברנו איתם תכננו כניסה למנהרה הזאת רק מכיוון רבין.

<יהודה בר-און: התקדמנו בתכנון ועיריית רמת-גן העירה הערה במקום וקיבלנו אותה.

<יהודה בר-און: יש גישה למנהרה גם מרחוב הרואה וגם מרחוב רבין.

<יהודה בר-און: למה תכננו את המנהרה הזאת?

<יהודה בר-און: כדי לאפשר זרימה יותר טובה של הקו הסגול.

<יהודה בר-און: על-ידי כך גם הטבנו עם נושאי הרכב הפרטי.

<יהודה בר-און: אנחנו לא נושאי דגל כנגד נוסעי הרכב הפרטי.

<יהודה בר-און: זה מקום שהצלחנו למצוא את האיזון.

<יהודה בר-און: הצומת האחרת שעליה מדובר, זה צומת אלוף שדה-הירדן.

<יהודה בר-און: היו לנו המון שיחות בארבע עיניים גם עם מר רווח, גם עם פדלון וגם עם מר זינגר, בשעות מוזרות ובמקומות לא מוצלחים כל-כך.

<יהודה בר-און: הרי לא תחשוב שלנו בנת"ע או במשרד התחבורה יש איזה אינטרס לייצר קונפליקט עם הרשות.

<יהודה בר-און: הרי אנחנו לא יודעים לעבוד בניגוד לשיתוף פעולה עם הרשות.

<יהודה בר-און: מצד שני, אנחנו כן אומרים את האמת שלנו כי אנחנו חושבים שהפתרון שלנו הוא הפתרון הנכון לנושא הקו הסגול.

<יהודה בר-און: אגב, הוא לא ירע את המצב הרע שיש היום ליוצאים ברחוב הירדן.

<יהודה בר-און: זיהינו בתהליך מקצועי שהבעיה היא של נוסעי רחוב הירדן, זאת הבעיה במחלף אלוף שדה.

<יהודה בר-און: זיהינו את זה והצגנו את זה לעיריית רמת גן.

<יהודה בר-און: אפילו משרד התחבורה קיבל החלטה, למרות שיש פה ערבוב רשויות עם גבולות גזרה בין גורמים אחרים, משרד התחבורה גם אמר: בואו ביחד ניתן פתרון למחל אלוף שדה, כדי שכולם יהיו מרוצים.

<יהודה בר-און: לצערי זאת האמת שלנו.

יואב קיש: רגע, מה התשובה?

יואב קיש: מה הפתרון למחלף הירדן אלוף שדה?

<יהודה בר-און: אנחנו טוענים שהבעיה של תנועת כלי הרכב הפרטי, על סמך ניתוח מקצועי מעמיק ויסודי, שבעיות היציאה בצומת אלוף שדה הירדן זה בעיות במחלף אלוף שדה.

<יהודה בר-און: נוכחותו ונסיעתו של הקו הסגול לאורך ציר אלוף שדה לא תרע כהוא זה את זרימת התנועה ברחוב הירדן.

<קריאה: אתה מוזמן לבוא ולגור שם בשנת 2024.

<קריאה: אתה מדבר בתיאוריה ולא במציאות.

יואב קיש: אני לא מצליח להבין את האמירה הזאת.

יעקב אשר: כמה היה עולה הפתרון שם?

יעקב אשר: מה כן אפשר היה לעשות?

<יהודה בר-און: אני אגיע לכסף.

יעקב אשר: לא כסף, מה אפשר היה לעשות?

איתן כבל: ברשותך, אני מבין את עמדתכם.

איתן כבל: לא אמרתי שאני מקבל אותה.

איתן כבל: עם כל הכבוד, אין לי כאן את הכלים לומר אתה צודק או אתה צודק.

איתן כבל: זה אפילו לא משפט שלמה.

איתן כבל: העניין הזה נראה לי יותר מסובך ממשפט שלמה כי פה לא צריך את הנפש, צריך פה באמת יכולות מקצועיות של אנשים שיודעים להגיד מי צודק או מה צריך באמת.

איתן כבל: לא סתם כיוונתי אותך.

איתן כבל: אולי לא אחליף אותך בתפקידך כמנכ"ל - - -

<יהודה בר-און: גם לה להיפך.

איתן כבל: נכון.

איתן כבל: כל אחד בתחום שלו למד את הדברים מה נכון ואיך צריך.

איתן כבל: מנקודת המבט שלי יודע מה אני רוצה לשאול.

איתן כבל: אני אגיד לך מה העניין.

איתן כבל: אתה היום הסמכות המקצועית העליונה מבחינתה של המדינה בכל הנוגע לנת"ע.

איתן כבל: בשביל זה אתה שם על כל המשתמע מכך.

איתן כבל: מצד שני, העובדה שעיריית רמת-גן בעבר לא פעלה כמו שצריך.

יואב קיש: משפט שאתה אומר: לא בוכים על חלב שנשפך.

<רועי ברזילי: איתן, ההתנגדויות הוגשו במועד.

איתן כבל: למרות זאת, ולמרות דברי חברים, אני אומר שיש רגעים שגם אם כולם לא עשו את עבודתם כמו שצריך, הסיכון והסיכוי שאולי 20% מהדברים שהם אומרים כאן יכולים להתממש – אני מנסה בעדינות לחלוק לך ולא על התכנים.

איתן כבל: אני כל הזמן נזהר לא לעסוק ולמצוא את עצמי מתווכח על התכנים, כי אני לא יודע לעמוד מולך.

איתן כבל: בכל הכבוד להם, גם הם.

איתן כבל: יש להם את אנשי המקצוע שלהם.

איתן כבל: מחר אני יכול להביא עוד חמישה שיאמרו בדיוק הפוך, לפעמים זה תלוי מי משלם, מי שלם פה ומי שילם שם.

יעקב אשר: הם אומרים שמשרד התחבורה שילם על התכנית הזאת.

איתן כבל: יש כאן משהו מוזר שתכף אני אתייחס אליו.

איתן כבל: ברשותך, אני רוצה שתתכנס לשאלת המחיר.

איתן כבל: יכול להיות שהם חבורה שמפנטזים.

איתן כבל: בסוף צריך לבחון את השאלה: מה המשמעות התקציבית?

איתן כבל: האם זה על המגרש בכלל הסכומים האלה?

יעקב אשר: אתה מכיר את הפתרון שלהם?

<יהודה בר-און: ברור.

יעקב אשר: מה הבעיות שלו?

<יהודה בר-און: אני אנסה לענות ואגיד את הדבר הבא: אחד, נאמר פה על-ידי אחד הדוברים.

<יהודה בר-און: בתהליך התכנוני בוועדה לתשתיות לאומיות, התכניות שלנו נבדקו על-ידי חוקר בלתי תלוי, ששמע את התנגדויותיה של עיריית רמת וקבע מה שקבע.

<אביהוא בן משה: הוא קבע שיש דברים בגו.

<אביהוא בן משה: יש צורך לבדוק את הדברים שאמרה עיריית רמת גן.

<קריאה: זה גם לא התכניות שיש היום, הן השתנו בדרך.

<אביהוא בן משה: לפחות תדייק, אדוני המנכ"ל.

<אביהוא בן משה: תדייק בדברים שאמרו.

איתן כבל: אביהוא, לפחות היו מצלמים את זה ושהיו רואים את זה בעיר.

איתן כבל: חברים, סיימנו את הקפיצות.

איתן כבל: אנחנו מנסים להבין.

איתן כבל: כל אחד אחראי לשטויות שלו.

איתן כבל: בבקשה, אפשר תורו לטעות.

איתן כבל: אתם טעיתם קודם והוא ישב ולא הוציא הגה.

איתן כבל: אני מניח שהוא לא מסכים איתכם בכלל בעוד שאתם איכשהו מתכתבים עם חלק מהדברים שלו.

איתן כבל: אני אומר לכם, תניחו את זה בצד.

איתן כבל: ברשותכם, אני רוצה להגיע לסיכום.

איתן כבל: אתם מתחילים לחפור את המנהרה ועוד אין אישור סטטוטורי לזה.

איתן כבל: אדוני יסכם.

<יהודה בר-און: אני מסכים.

<יהודה בר-און: עמדתה של חברת נת"ע ושל משרד התחבורה, או יותר נכון, של משרד התחבורה וחברת נת"ע, באה לידי ביטוי במסמך ארוך ומייגע שהגשנו אתמול לבית המשפט עליון.

<יהודה בר-און: במסמך, שהוא חתום על-ידי אנשי מקצוע ראויים, גם במשרד התחבורה וגם בנת"ע, אמרנו את הדבר הבא: המשמעויות כספיות של הפתרון, מעבר לעמדה המקצועית שאמרתי כותב ושאנחנו חושב שהפתרון הוא פחות טוב מבחינה מקצועית, המשמעויות הכספיות הן כ-400 או 360 מיליון שקלים על בסיס רמת התכנון שהוצגה בפנינו.

<יהודה בר-און: הדבר הנוסף שאמרנו, שבניגוד לעמדת עיריית רמת גן כן נדרש הליך סטטוטורי חדש שיימשך כשנתיים.

<יהודה בר-און: אמרנו עוד דבר, שלהערכתנו משך זמן הביצוע של הפרויקט גם כן יתארך כתוצאה מהפתרון, שברמה הביצועית ההנדסית דורשת משך זמן ארוך.

<יהודה בר-און: יחד עם זאת, אני חוזר ואומר.

<יהודה בר-און: ניהלנו שיח פתוח ונקי.

<יהודה בר-און: אנחנו לא מאוהבים בתכניות.

<יהודה בר-און: אגב, הצוות שיושב פה לא הוא תכנון אותם, רק המשיך אותם.

<ישראל זינגר: מכיוון שאנחנו לא מאמינים להם והם לא מאמינים לנו, יכולה הוועדה לבקש בורר הנדסי?

איתן כבל: אדוני מתכוון לתת לי עצות?

איתן כבל: אני לא מתכוון להתמודד על העירייה, אז אדוני לא יתמודד על התפקיד שלי.

יואב קיש: אני סוף סוף שמעתי התייחסות למה שהזכיר היושב ראש, דהיינו, שנתיים בתכנון הסטטוטורי ו-360 מיליון.

יואב קיש: אני איש פשוט, מכיר עובדות.

יואב קיש: יש את האמירה שאתה אמרת ואת האמירה של היועץ של עיריית רמת-גן.

יואב קיש: מישהו צודק, ואולי זה באמצע.

<יהודה בר-און: שלנו ושל משרד התחבורה.

יואב קיש: מה הנקודה החשובה?

יואב קיש: להבהיר אחת ולתמיד מי צודק.

יואב קיש: אז נוכל לקחת את ההחלטה לאיזה כיוון הולכים.

יואב קיש: אם, לצורך העניין, היית מסכים שמדובר פה בעלות נמוכה יחסית של עשרות מיליונים, לא דורש סטטוטורי וכדומה, אז היה אפשר להתווכח האם זה עוזר או לא עוזר.

יואב קיש: יכול להיות שרמת ההתנגדות שלך היתה יורדת והיית אומר: בסדר, אין לי בעיה ללכת למתווה הזה.

<יהודה בר-און: לחלוטין.

יואב קיש: לכן המהות הבסיסית היא מה שנאמר אחרי שעה וחצי של דיון.

יואב קיש: אני מבין שעל סמך הדבר הזה באמת קשה לקבל החלטות.

יואב קיש: אני מציע היושב ראש.

יואב קיש: אני לא מתכוון לקחת את תפקידך, יש לי ועדה משלי, אבל אני הייתי מציע ללכת למתווה מסוים שיבהיר את חוסר הבהירות הזאת ואז נוכל להחליט.

יעקב אשר: גם מה שנאמר קודם, שבעצם לצומת רבין כן יש פתרון.

יעקב אשר: יכול להיות שחלק מהעניין יכול להיות הוא לטפל רק במוקד אחד.

יעקב אשר: אז זה יוזיל דרמטית את העלויות.

איתן כבל: תודה.

איתן כבל: אני הנחתי ואני אומר לחברי, שבסוף אחרי שעה וחצי נגיע לנקודה הזאת.

איתן כבל: כמו שאמרתי, אנשים הגיעו מרחוק ורוצים את זמנם בדין.

איתן כבל: כל אחד רוצה לומר את הדברים שלהם, גם אם הם חזרו אחד על דברי השני.

איתן כבל: ברשותך, אני רוצה לסכם את הדבר הבא: תראה, הלוואי ויכולתי לומר לחברים המכובדים כאן שנת"ע זה הדרג המקצועי, הוא לא טועה.

איתן כבל: עד היום הזה לא נעשתה שום טעות בנת"ע.

איתן כבל: הלוואי והייתי יודע להגיד את זה.

איתן כבל: גם אתה לא היית יודע להגיד את זה.

איתן כבל: אף אחד לא יודע להגיד את זה.

איתן כבל: אם אני לוקח את התכניות של נת"ע ואת אופן הפעולה שלה לאחור, יש משבר באוזון על כל המסמכים שכתבו ביקורת, אחרי שגדעו את כל העצים באמזונס בברזיל.

איתן כבל: לכן, גם אם אני אומר את זה בשפה מלומדת ומכובדת, שדעתי המקצועית נשמעת, זה עדיין לא הופך אותך – אני מצטער, זה לא אליך אישית.

איתן כבל: העובדות מביאות אותנו עד הלום.

איתן כבל: אתה יודע מה?

איתן כבל: לאורך כל הדרך לא אפשרת גם לא לחברי הכנסת, לחזור לפני 2014.

איתן כבל: זה לא הוגן כלפיך, שלא תישפט על עשייתך היום על פעולות שהיו טרום כניסתך.

איתן כבל: כל מילה שאמרתי על המקום המקצועי בו אתה נמצא, וחברים הסכימו, בוודאי אלה שמכירים את התחום מקרוב ועוסקים בתחום.

איתן כבל: תראה על מה אנחנו מדברים?

איתן כבל: במקום עכשיו בג"צים וכל הדבר הזה.

איתן כבל: אני לא מדבר ממקום אמוציונאלי אלא שיש כאן שאלה של עלויות, יק שאלה מקצועית של זמן.

איתן כבל: ויש שאלה נוספת: למרות העלויות ולמרות הזמן, אם תהיה לנו פארסה, אז מה עשינו?

איתן כבל: אדם קרוב אצל עצמו אז אני אביא לך דוגמה מהשכונה שלי.

איתן כבל: בראש העין בנו את השכונה הכי גדולה, ה' באייר.

איתן כבל: עשו לה כניסה אחת שהיא גם היציאה.

איתן כבל: אתה מבין?

איתן כבל: ישבו תושבי המתכננים, המדינה, משרד הבינוי והשיכון, ושנים לקח עד שירד האסימון שזה בלתי אפשרי.

איתן כבל: תכננו את זה מהמדינה.

איתן כבל: אני אספר לך על מכון הביוב בשכנות למקום שההורים שלי גרים.

איתן כבל: אמרו לתושבי השכונה: את פסח אתם לא תרצו לעשות בבית, אתם תעשו במכון, כל-כך כיף שם, כל-כך נעים יהיה לכם שם.

איתן כבל: באו אנשי המקצוע.

איתן כבל: אתה חושב שהגיע השומר לספר את זה?

איתן כבל: באו אנשי מקצוע.

איתן כבל: אני לא אספר לך, אל תבוא לשם.

איתן כבל: גם במשך השבוע אל תבוא.

איתן כבל: אני מנסה לומר לך לקחת את זה למקום אחר.

איתן כבל: שניכם, שני הצדדים, עליתם על עץ גבוה מידי.

איתן כבל: מה שצריך כאן זה לא ברור.

איתן כבל: צריך פשוט שתסכימו ביניכם על מישהו.

איתן כבל: מה יעשה בית המשפט?

איתן כבל: יבוא המשפט מנדל או השופט עמית - - -

<קריאה: דנציגר.

איתן כבל: דנציגר הוא באמת תותח, הוא גם יודע להתכתב עם הנושאים האלה.

איתן כבל: אתם חושבים שתהיה לו הארה?

איתן כבל: הוא יסתובב בלילה ברחוב הרא"ה ?

איתן כבל: אני מציע, וזאת גם תהיה הצעה של חבריי.

איתן כבל: אני לא יודע עדיין איך עושים את זה, אבל דרך הייעוץ המשפטי שלנו להגיד שאנחנו מבקשים ששני הצדדים יסכימו על גורם שתוך חודשיים לכל היותר יוציא את חוות הדעת שלו המתכללת.

איתן כבל: אני מתחייב שבכל הכבוד להם ולכולם, אני חושב שזה גם יעזור לכם.

איתן כבל: הרי מה העניין?

איתן כבל: או שדעתם נכונה או שדעתכם לא נכונה.

איתן כבל: אין כאן אמצע.

יואב קיש: אותו דבר להם.

איתן כבל: אותו דבר להם.

איתן כבל: אני מציע את זה.

איתן כבל: אם זה ייגמר בבית משפט בעוד שנה, אל תקרא לי איתן.

איתן כבל: אני אומר לכם, זה מסוג הדברים שאנחנו מכירים אותם מקרוב.

איתן כבל: דנציגר עכשיו אומר: יבוא עכשיו אולי כבל וכזה ויפתור לי את כל העניין הזה.

איתן כבל: אני רוצה להגדיר, שבהסכמה פה, ניקח שם שיודע לתת את המענה לכל הדברים האלה.

איתן כבל: הוא לא חבר שלהם, הוא לא חבר שלכם.

איתן כבל: איש מקצוע מהשורה הראשונה מהתחום.

איתן כבל: אם לא תהיה ברירה וגם זה קרה פה בעניינים אחרים, שפנינו לגורם מקצועי בחו"ל מהשורה הראשונה.

איתן כבל: סליחה, כבר שמעתי את הלחשן.

איתן כבל: אני אומר לכם שאני לא צריך לבקש את האישור שלכם לקבל החלטות, אני הרי מכיר את זה.

איתן כבל: בכל מקרה, אני גם אפנה לשר בעניין הזה ואבקש את ההתערבות שלו.

איתן כבל: אחד מן השניים, או שהולכים למהלך שבאמת מעמיד את הדברים כמו שצריך.

איתן כבל: אם לא, אני פותח את הכול.

איתן כבל: אני אפתח הכול על נת"ע, נעשה בדיקה לאחור.

איתן כבל: או שאתם צודקים לאורך כל הדרך או לא?

איתן כבל: אי-אפשר לבוא ולתבוע ממני תביעות ולהגיד: עכשיו אנחנו צודקים, מה שהיה שים בבוידם.

איתן כבל: תמיד אומרים לי: עזוב מה שהיה.

איתן כבל: לא, יש רגעים שגם מה שהיה חשוב.

איתן כבל: אנשים באים לוועדות ואומרים: וואו, עכשיו זה ייראה אחרת כי אנחנו פה.

איתן כבל: אתה תישאר פה?

איתן כבל: מי נשאר פה?

איתן כבל: כל אחד הולך לו לחיים.

איתן כבל: אחד נכנס לכנסת בפריימריז, אחד לא נבחר.

איתן כבל: כל אחד בדברים שלו.

איתן כבל: לכן אני מציע גם לכם.

איתן כבל: אני נותן לכם הצעה באמת טובה.

איתן כבל: הרי תמיד עומדת הזכות להיות בבית המשפט.

איתן כבל: אני אומר לכם, אני פה מכניס אתכם לתוך דיון של חודשיים.

איתן כבל: אפשר לקבל אותו וכולם יוצאים ממנו נשכרים.

איתן כבל: לא ימצא חן, תמיד אפשר.

איתן כבל: אחרת, כשמסמך כזה כבר עומד בפני בית המשפט – דמה בנפשך שהם יחליטו שהם ממשיכים ויש הסכמה כזאת עם מסמך כזה, חברי מועצת העיר עם ראש העיר יכולים לרקוד סמבה יחד וזה כבר לא יעזור להם.

<ישראל זינגר: אני מסכים להצעתך.

איתן כבל: תישאו בעלות במשותף חצי חצי בעלויות.

איתן כבל: הוא לא יהיה נציג שלכם ולא נציג שלהם.

יואב קיש: השאלה איך בוחרים את הגורם, כי יכול להיות שתהיה אי הסכמה.

איתן כבל: אנחנו יכולים לפנות לשופט שיבואו בפניו ויציגו, כמו שאנחנו עושים פה בכנסת.

<איתן טי: אדוני היושב ראש, אני מציע שתפנה לשר התחבורה ותבקש ממנו - - -

יואב קיש: אנחנו לא צריכים את האישור שלו כרגע.

<איתן טי: מחצית הדבר כבר נעשה.

<איתן טי: היה בורר חיצוני.

<איתן טי: היה בורר בוות"ל.

<קריאה: איזה בורר?

איתן כבל: אני רוצה לומר לך את הדבר הבא.

איתן כבל: אני לא כפיתי את דעתי עליך.

איתן כבל: מה אני יודע לעשות, אני יודע.

איתן כבל: אני לא צריך לבקש אישור ממך וגם לא מהחברים שלי בעניין הזה, שגם תומכים במקרה או שלא במקרה.

<קריאה: אנחנו מסכימים.

איתן כבל: תודה רבה, אדוני.

איתן כבל: למרות ירידת השמיעה שלי שמעתי אותך בפעם הראשונה.

איתן כבל: אני מנסה לומר גם לכם בעניין הזה.

איתן כבל: זה שולחן שמשרד התחבורה יושב בו כולל נת"ע הרבה פעמים.

איתן כבל: לא קיבלתי את עמדתם.

איתן כבל: ברוב המקרים אני כן מקבל את עמדת משרד התחבורה במאבקים שונים ומשונים ועוד נדבר על סיטי פס וכל מה שיגיע לפה.

איתן כבל: אל תיתנו לי, בבקשה.

איתן כבל: אני כל-כך עדין, למרות שאני לפעמים לא רוצה להיות.

איתן כבל: אני לא בא ממקום של להלקות אף אחד.

איתן כבל: אני מנסה למצוא פה פתרון נכון.

איתן כבל: אני אומר את זה גם לכם.

איתן כבל: אחד מן השניים.

איתן כבל: אנחנו פה לא חותמת גומי.

איתן כבל: חברי הכנסת הביאו את הנושא לפתחנו ואני צריך לקבוע עמדה.

איתן כבל: אני אפנה לשר.

איתן כבל: אני לא מבקש את אישורך, בסוף הרי יש משרד התחבורה.

איתן כבל: איתן אל תבלבל, לא חשבתי אחרת.

איתן כבל: יחד עם זאת, אתם אלה שפה.

איתן כבל: אני אפנה לשר התחבורה בשמם של חברי הכנסת.

איתן כבל: זאת תהיה בקשתנו ותביעתנו בעניין הזה.

איתן כבל: נאמר: "התכונן לאדם דעת ומלמד לאנוש בינה".

איתן כבל: הרבה שוכחים את המשפט הזה.

איתן כבל: הם כל-כך מתעקשים על עמדתם שאחר-כך יוצא שכרם בהפסדם.

איתן כבל: לכן זאת תהיה הפנייה שלנו.

איתן כבל: חברי הכנסת תומכים בה ואנחנו נעשה את הכול כדי לקדם אותה.

איתן כבל: אני ממליץ בפניכם, גם בפניך מנכ"ל נת"ע שאני מוקיר ומכבד וגם איתן ממשרד התחבורה, אנחנו ממליצים לכם שזאת גם תהיה המלצתכם לשר התחבורה לסייע לנו בהליך הזה.

יואב קיש: לא הגדרת לוח זמנים.

איתן כבל: בוודאי, אני אכתוב לשר.

איתן כבל: אני אבקש תשובה תוך שבוע.

איתן כבל: את כל התהליך הזה אני רוצה לסיים בחודשיים.

איתן כבל: אין סיבה שלא.

איתן כבל: תודה רבה, הישיבה נעולה.